**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar nepietiekamo finansējumu, lai segtu izdevumus, kas saistīti ar Latvijas vīriešu handbola izlases sagatavošanos un dalību 2020. gada Eiropas čempionātā handbolā (92`000 EUR), kā arī olimpisko ziemas sporta veidu sporta federāciju izlašu sagatavošanos un dalību sporta sacensībās 2019./2020. gada sezonā (270`000 EUR), kopā piešķirot šiem mērķiem valsts budžeta līdzekļus 362`000 EUR apmērā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt papildu valsts budžeta līdzekļus biedrībai „Latvijas Handbola federācija” (turpmāk – LHaF), lai segtu izdevumus, kas saistīti ar Latvijas vīriešu handbola izlases (turpmāk arī – handbola izlase) sagatavošanos un dalību 2020. gada Eiropas čempionātā handbolā (turpmāk arī – EČ handbolā).
2. Nepieciešamība piešķirt papildu valsts budžeta līdzekļus biedrībai „Latvijas Hokeja federācija” (turpmāk – LHF), biedrībai „Latvijas Biatlona federācija” (turpmāk – LBF), biedrībai „Latvijas Bobsleja un skeletona federācija” (turpmāk – LBSF), biedrībai „Latvijas Kamaniņu sporta federācija” (turpmāk – LKSF) un biedrībai „Latvijas Slidošanas asociācija” (turpmāk – LSA), lai segtu izdevumus, kas saistīti ar minēto olimpisko ziemas sporta veidu sporta federāciju izlašu sagatavošanos un dalību sporta sacensībās 2019./2020. gada sezonā.
3. Ministru prezidenta 2019. gada 5. septembra rezolūcija Nr. 7.8.5./2019-DOC-1819-1482 (saistībā ar LHaF pieprasījumu).
4. Ministru prezidenta 2019. gada 10. oktobra rezolūcija Nr. 7.8.5./2019-DOC-2029-1685 (saistībā ar olimpisko ziemas sporta veidu sporta federāciju pieprasījumu).
5. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – Ministrija) ir saņēmusi LHaF 2019. gada 2. septembra vēstuli Nr. 19/48, kas precizēta ar LHaF 2019. gada 17. oktobra vēstuli Nr. 19/54 (turpmāk kopā – vēstule), kurā LHaF informē, ka pirmo reizi neatkarīgās Latvijas sporta vēsturē handbola izlase ir sasniegusi 2020. gada Eiropas čempionāta handbolā finālturnīru, kuram ir kvalificējušās 24 spēcīgākās Eiropas handbola komandas un kas laika posma no 2020. gada 9. janvāra līdz 2020. gada 26. janvārim norisināsies Norvēģijā, Zviedrijā un Austrijā. Latvija ir ielozēta vienā grupā ar Vācijas, Nīderlandes un Spānijas nacionālajam handbola izlasēm un grupas spēles no 2020. gada 9. janvāra līdz 2020. gada 14. janvārim aizvadīs Tronheimā (Norvēģijā). LHaF vēstulē norāda, ka nacionālajai vīriešu handbola izlasei šī ir unikāla iespēja pārstāvēt un reprezentēt Latviju starptautiskajā arēnā. Lai nodrošinātu atbilstošu rezultātu un optimālu izlases sastāvu, LHaF norāda, ka nepieciešams kvalitatīvs sagatavošanās process, kas ietver vairākas treniņprocesa posmus (tai skaitā treniņnometnes) un pārbaudes spēles gan Latvijā, gan Luksemburgā, gan izlases sagatavošanās procesā un treniņprocesa periodā. Tāpat LHaF nepieciešams segt ar izlases dalību EČ handbolā saistītos tiešos izdevumus, kas ietver ceļa izdevumus, uzturēšanās izmaksas, kā arī solidaritāres jeb dalības maksu Eiropas Handbola federācijai. LHaF norāda, ka izdevumus, kas saistīti ar izlases sagatavošanos un dalību EČ handbolā, nebija iespējams iepriekš prognozēt un attiecīgi arī iekļaut tos Ministrijas iesniegtajā LHaF finanšu pieprasījumā 2019. gadam (finanšu pieprasījumā tika iekļautas izmaksas, kas saistītas ar izlases dalību kvalifikācijas turnīrā EČ handbolā). Kopējie ar handbola izlases sagatavošanos un dalību EČ handbolā saistītie izdevumi ir 184 500 EUR un LHaF lūdz piešķirt valsts līdzfinansējumu 92 000 EUR apmērā. Ar Ministru prezidenta A.K.Kariņa 2019. gada 5. septembra rezolūciju Nr. 7.8.5./2019-DOC- 1819-1482 LHaF vēstule nodota izvērtēšanai Ministrijai.LHaF saskaņā ar Ministrijas 2019. gada 22. janvāra lēmumu Nr. 1-4/19/10 „Par finanšu līdzekļu piešķiršanu” no Ministrijas 2019. gada valsts budžeta programmas 09.00.00 „Sports” apakšprogrammas 09.17.00 „Dotācija komandu sporta spēļu izlašu nodrošināšanai” jauniešu, junioru un pieaugušo handbola izlašu darbības nodrošināšanai piešķirti valsts budžeta līdzekļi 105`977 EUR. Papildus minētam, pamatojoties uz Ministru kabineta 2019. gada 19. jūnija rīkojuma Nr.298 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” 4. punktā un uz šā rīkojuma pamata izdotā Finanšu ministrijas 2019. gada 27. jūnija rīkojuma Nr. 216 „Par līdzekļu piešķiršanu” 1.4. apakšpunktā noteikto, LHaF papildus piešķirti valsts budžeta līdzekļi 39`025 EUR, kas paredzēti handbola izlases dalībai EČ handbolā kvalifikācijas ciklā. Tādejādi kopā no Ministrijas 2019. gadā LHaF piešķirti 145`002 EUR. Saskaņā ar Sporta likuma 13. panta piekto daļu valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un Olimpisko spēļu atlases turnīros un finālsacensībās Ministru kabineta noteiktajā kārtībā. Ministru kabineta 2009. gada 28. jūlija noteikumi Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanu un piedalīšanos Eiropas un pasaules čempionātu un olimpisko spēļu atlases turnīros un finālsacensībās” paredz procedūru likumā par valsts budžetu kārtējam gadam komandu sporta spēļu sporta federācijām paredzētā finansējuma sadalei, bet nenosaka procedūru kārtēja gada laikā saņemto papildus finansējuma pieprasījumu (par dalību sacensībās, kurās tiesības startēt izcīnītas pēc ikgadējā finanšu pieprasījuma iesniegšanas, kā rezultātā attiecīgās izmaksas iepriekš nebija zināmas) izvērtēšanai, tāpēc LHaF iesniegtais papildus finanšu pieprasījums vērtējams individuāli. Izvērtējot LHaF finanšu pieprasījumu, Ministrija to atzīst par pamatotu, turklāt valstij tiek lūgts segt tikai pusi no faktiskajiem ar handbola izlases sagatavošanos un dalību EČ handbolā saistītajiem izdevumiem.Tāpat Ministrija ir saņēmusi LHoF, LBF, LBSF, LKSF, LSA, biedrības „Latvijas Slēpošanas federācija” (turpmāk – LSF) un biedrības „Latvijas Olimpiskā komiteja” (turpmāk – LOK) vadības parakstīto 2019. gada 2. oktobra vēstuli (reģistrēta LOK ar Nr. 171) (turpmāk – ziemas sporta federāciju vēstule) par kritisko situāciju sportistu treniņu un sacensību procesa nodrošināšanai 2019./2020.gada ziemas sezonā, norādot, ka pilnvērtīgai darba nodrošināšanai trūkst 1`173`829 MEUR, tai skaitā līdz 2019. gada 31. decembrim trūkst 594`429 EUR. Ziemas sporta federāciju vēstulē aktualizētā problēmsituācija klātienē pārrunāta 2019. gada 22. oktobra tikšanās laikā ar ziemas sporta federāciju, Latvijas Olimpiskās vienības (turpmāk – LOV) un LOK vadību. Kā galveno iemeslu būtiskam finanšu iztrūkumam ziemas sporta federācijas uzsvēra ziedojumu apjoma kritumu, ko ietekmējusi nodokļu reforma, kas samazinājusi uzņēmumu motivāciju ziedot sportam un citām sabiedriskā labuma nozarēm. Tikšanās laikā tika akcentēts fakts, ka ziemas sporta veidos ir uzsākts gatavošanās posms 2022. gada Ziemas Olimpiskajām spēlēm Pekinā (Ķīna), tādēļ iespējamās negatīvās sekas 2019./2020.gada ziemas sezonā vērtējamas ar ietekmi arī nākotnē. Tāpat tika uzsvērts, ka vairākās no ziemas sporta federācijām pastāv risks neuzsākt sezonu vai arī risks komandas daļējai vai pilnīgai atsaukšanai no dalības sporta sacensībās. Detalizētu esošās situācijas analīzi un katras ziemas sporta federācijas papildus finansējuma pieprasījumu (ar izvērstu kopējo finansiālo situāciju un budžetu 2019./2020.gada ziemas sezonai) skatīt ziemas federāciju vēstules pielikumos. Ar Ministru prezidenta A.K.Kariņa 2019. gada 10. oktobra rezolūcija Nr. 7.8.5./2019-DOC-2029-1685 ziemas sporta federāciju vēstule nodota izvērtēšanai Ministrijai.Izvērtējot ziemas sporta federāciju finanšu pieprasījumu, finansiālā atbalsta apmēra individuālajos sporta veidos noteikšanai Ministrija ņēma vērā sportistu skaitu[[1]](#footnote-2), kuriem līdz 2019. gada 31. decembrim paredzēts starts attiecīgā sporta veida augstākā līmeņa sporta sacensībās (pamatā Pasaules kausa posmos, neieskaitot jauniešus un juniorus), kā arī to, vai sportists ir iekļauts LOV A vai B sastāvā.

|  |  |  |  |  |
| --- | --- | --- | --- | --- |
| **Sporta veids** | **Sportistu skaits** | **LOV A** | **LOV B** | **Nav** **LOV A/B** |
| Biatlons | 7 | 1 | 1 | 5 |
| Bobslejs | 10 | 7 | 3 | 0 |
| Skeletons | 2 | 2 | 0 | 0 |
| Kamaniņas | 10 | 9 | 1 | 0 |
| Daiļslidošana | 2 | 1 | 1 | 0 |

Atkarībā no sportista esamības LOV A vai B sastāvā Ministrija rosina noteikt atbalsta apmērs vienam sportistam, t.i., LOV A sastāva sportistam atbalsta apmērs 4`000 EUR, LOV B sastāva sportistam 8`000 EUR, savukārt sportistam, kurš nav LOV A vai B sastāvā 12`000 EUR. Minētais pamatojams ar faktu, ka sportistiem, kuri ir iekļauti LOV A vai B sastāvā, jau šobrīd no valsts tiek sniegts atbalsts treniņdarbam un dalībai sacensībās (tai skaitā arī 2019./2020.gada ziemas sezonā), kā arī pabalstu (algas) nodrošināšanai sportistiem un viņu treneriem, turklāt, LOV A sastāva sportistiem atbalsta apmērs ir būtiski lielāks kā LOV B sastāva sportistiem. LOV saskaņā ar Sporta likuma 10. panta 11. daļu nodrošina valsts labāko sportistu individuālajos olimpiskajos sporta veidos sagatavošanos dalībai Olimpiskajās spēlēs, jaunatnes olimpiādēs un citās starptautiskajās sporta sacensībās. Ievērojot minēto, kā arī, ņemot vērā sportistu skaitu, atbalsta apmērs katram no sporta veidiem ir šāds:

|  |  |  |  |  |
| --- | --- | --- | --- | --- |
| **Sporta veids** | **LOV A** | **LOV B** | **Nav LOV****A/B** | **Atbalsts sporta veidam kopā** |
| Biatlons | 4 000 | 8 000 | 60 000 | 72 000 |
| Bobslejs | 28 000 | 24 000 | 0 | 52 000 |
| Skeletons | 8 000 | 0 | 0 | 8 000 |
| Kamaniņas | 36 000 | 8 000 | 0 | 44 000 |
| Daiļslidošana | 4 000 | 8 000 | 0 | 12 000 |
| Šortreks | Individuāla pieeja[[2]](#footnote-3) | 4 000 |
| Kopā: | 192 000 |

Ņemot vērā faktu, ka LSF finanšu pieprasījumā (kalnu slēpošana, distanču slēpošana un ziemeļu divcīņa), kā arī LSA finanšu pieprasījumā attiecībā uz ātrslidošanu līdz 2019. gada 31. decembrim papildus finansējums netiek lūgts, kā arī LSA finanšu pieprasījumā iekļautajā sinhronās slidošanas finanšu pieprasījumā minētās sporta sacensības norisinās 2020. gadā (turklāt šajā sporta veidā Latvijas sportistiem līdz šim nav bijuši augsti sasniegumi), tad minētajiem sporta veidiem atbalsts nav paredzēts.Savukārt izvērtējot LHF finanšu pieprasījumu un, ņemot vērā Latvijas hokeja izlašu treniņu un sacensību grafiku (līdz 2019. gada 31. decembrim, tai skaitā faktu, ka U20 junioru izlasei 2019. gada decembrī paredzēta dalība pasaules čempionātā), Ministrijas vērtējumā atbalsta apmērs LHF būtu nosakāms 78`000 EUR, tai skaitā prioritāri atbalstot tieši U20 junioru izlasi.Iepriekšminētā izvērtējuma rezultātā kopējais ziemas sporta federācijām papildus nepieciešamais finansējums ir 270`000 EUR, savukārt, ņemot vērā arī nepieciešamo finansējumu handbola izlases sagatavošanai un dalības nodrošināšanai EČ handbolā, kopējais nepieciešamais finansējums visām sporta federācijām kopā ir 362`000 EUR. Ministrijas rīcībā nav nepieciešamie līdzekļi 362`000 EUR apmērā, kas būtu novirzāmi ar Latvijas vīriešu handbola izlases sagatavošanos un dalību 2020. gada Eiropas čempionātā handbolā, kā arī olimpisko ziemas sporta veidu sporta federāciju izlašu sagatavošanos un dalību sporta sacensībās 2019./2020. gada sezonā saistīto izdevumu segšanai. Visi finanšu līdzekļi 2019.gadam valsts budžeta programmas 09.00.00 „Sports” apakšprogrammā 09.17.00 „Dotācija komandu sporta spēļu izlašu nodrošināšanai” un 09.21.00 „Augstas klases sasniegumu sports”, kuru mērķi atbilst minēto sporta organizāciju iesniegtajiem papildus finansējuma pieprasījumiem, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā „Par valsts budžetu 2019.gadam”, vai sporta federācijas (organizācijas) neievēro pielīgtās saistības). Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Izvērtējot minēto sporta federāciju finanšu pieprasījumus, Ministrijas ieskatā kā neparedzētu gadījumu un vienlaikus arī kā valstiski īpaši nozīmīgu pasākumu var klasificēt LHaF finanšu pieprasījumu. Kā neparedzētu tas atzīstams, jo, plānojot 2019. gada budžeta izdevumus un pieņemot lēmumu par pieejamo līdzekļu sadali, nebija zināms (un to arī nevarēja paredzēt), ka pirmo reizi neatkarīgās Latvijas sporta vēsturē handbola izlase sasniegs 2020. gada Eiropas čempionāta handbolā finālturnīru. Turklāt čempionāts norisināsies no 2020. gada 9. janvāra līdz 2020. gada 14. janvārim, kā rezultātā visi ar sagatavošanu un dalību saistītie izdevumi sedzami 2019. gada beigās. Savukārt kā valstiski īpaši nozīmīgs pasākums tas atzīstams gan sacensību statusa dēļ, gan arī ņemot vērā prognozējamo plašo čempionāta TV auditoriju pasaulē (LHaF norāda, ka 2018. gada Eiropas čempionāta finālturnīrs handbolā tika translēts 177 valstīs un sasniedza 1,65 miljardu lielu TV auditoriju).Savukārt kā valstiski īpaši nozīmīgu pasākumu Ministrijas ieskatā var klasificēt olimpisko ziemas sporta veidu sporta federāciju pieprasījumu par to pārstāvēto sporta veidu izlašu sagatavošanos un dalību sporta sacensībās 2019./2020. gada sezonā, jo ziemas sporta veidos ir uzsākts gatavošanās posms 2022. gada Ziemas Olimpiskajām spēlēm Pekinā (Ķīna), turklāt, nepiešķirot vismaz daļēju atbalstu, pastāv risks neuzsākt sezonu vai arī risks komandas daļējai vai pilnīgai atsaukšanai no dalības sporta sacensībās, kas negatīvi ietekmētu ne tikai attiecīgā sporta veida attīstību, bet arī Latvijas sporta nozares tēlu starptautiskā sporta kustībā. Turklāt valsts atbalstu sportistu olimpiskajos individuālajos sporta veidos, kā arī valsts izlases komandu sporta spēlēs sagatavošanai un dalībai augstākā līmeņa sporta sacensībās paredz arī Sporta likums.Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 92`000 EUR pārskaitīšanai LHaF, lai segtu izdevumus, kas saistīti ar Latvijas vīriešu handbola izlases sagatavošanos un dalību 2020. gada Eiropas čempionātā handbolā, kā arī piešķirt Ministrijai 270`000 EUR pārskaitīšanai piecām ziemas sporta veidu sporta federācijām, lai segtu izdevumus, kas saistīti ar attiecīgo sporta veidu Latvijas izlases sagatavošanos un dalību sporta sacensībās 2019./2020. gada sezonā. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar papildus finansējuma pieprasījumus iesniegušajām sporta federācijām. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **362 000** | **0** | **0** | **0** | **0** | **0** |
| 2.1. valsts pamatbudžets | *0* | *362 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 362 000** | **0** | **0** | **0** | **0** | **0** |
| 3.1. valsts pamatbudžets | *0* | *- 362 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 362 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt sākotnējās ietekmes novērtējuma ziņojuma (anotācijas) pielikumā „Detalizēts aprēķins pieprasījumam no valsts budžeta programmas „Līdzekļi neparedzētiem gadījumiem””, kā arī pievienotajos paskaidrojošajos materiālos.Līdzekļu sadalījums pa sporta federācijām (finansējuma saņēmējiem):1. Latvijas Handbola federācija – 92`000 EUR.
2. Latvijas Hokeja federācija –78`000 EUR.
3. Latvijas Biatlona federācija – 72`000 EUR.
4. Latvijas Bobsleja un skeletona federācija – 60`000 EUR.
5. Latvijas Kamaniņu sporta federācija – 44`000 EUR.
6. Latvijas Slidošanas asociācija – 16`000 EUR.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.Analizējot esošo sporta nozares finansēšanas modeli, Ministrija ir identificējusi vairākus trūkumus, tai skaitā, nav stabilitāte un prognozējamība ilgtermiņā, regulāri papildus finansējuma pieprasījumi un līdzekļu pārdales, privātā sektora atbalsta neprognozējamība, sporta nozares atbalstam paredzētā publiskā finansējuma sadrumstalotība starp dažādām nozaru ministrijām, sazarota budžeta administrēšanas sistēma nevalstisko sporta organizāciju līmenī, atsevišķu funkciju un uzdevumu pārklāšanās, u.tml. Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) paredz sporta nozares finansēšanas modeļa pilnveidi. Lai nodrošinātu Valdības rīcības plānā iekļauto pasākumu sporta nozares attīstības veicināšanai izpildi, kā arī sagatavotu priekšlikumus sporta nozarei stratēģiski svarīgu lēmumu pieņemšanai, Ministrijā ir izveidota Sporta nozares attīstības darba grupa, kuras ietvaros tiek gatavoti arī priekšlikumi sporta nozares finansēšanas modeļa pilnveidei.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. Kamaniņu sporta gadījumā papildus ņemts vērā fakts, ka augstākā līmeņa sporta sacensībās (Olimpiskajās spēlēs) no vienas valsts vienlaikus var startēt ne vairāk kā 10 sportisti (trīs vīrieši un trīs sievietes individuālajā distancē un divas divnieku ekipāžas vīriešiem). [↑](#footnote-ref-2)
2. LSA finanšu pieprasījumā norādītais papildus nepieciešamais finansējums šortreka izlasei līdz 2019. gada 31. decembrim ir 4`308 EUR. Ņemot vērā minēto, kā arī, lai piemērotu vienādu pieeju finansiālā apmēra noteikšanai, neskatoties uz sportistu skaitu izlasē un to esamību vai neesamību LOV sastāvā, atbalsta apmērs šortrekam nosakāms 4`000 EUR apmērā. [↑](#footnote-ref-3)